Kazimieras Laureckas

Kazimieras Laureckas (Laureckis), slap. Jucys Jonas, Zubris (1902 m., Darbėnuose, Darbėnų vls., Telšių aps., Kauno gub. – 1948 m. birželio 7 d., Vaineikių k., Darbėnų vls., Kretingos aps.) – Žemaičių apygardos partizanas, Kardo rinktinės būrio vadas.

 Biografija 
Gyveno Pasertupyje prie Darbėnų. Dirbtuvių savininkas, Lietuvos šaulių sąjungos Darbėnų kuopos narys. Nuo 1944 m. rudens Lietuvos laisvės armijos (LAA), nuo 1945 m. – Kardo rinktinės narys.Stanislava Petraitienė. Brangi tylos kaina. - Švyturys - 1966, liepos 16. - P. 3 Rinktinės vado 1945 m. gruodžio 25 d. įsakymu organizavo Darbėnų valsčiuje Drebulės partizanų būrį, buvo paskirtas jo vadu.LLA Žemaičių legiono Kardo rinktinės vado Kontauto 1945-12-25  įsakymas Nr. 2. - Laisvės kovų archyvas. - Kaunas, 1997. - T. 7. - P. 9 Vėliau vadovavo Vanago būriui, kuris 1946 m. priklausė Palangos valsčiuje veikusiai Narimanto kuopai.

Žuvo 1948 m. birželio 7 d. kartu su būrio kovotoju Kaziu Pudžmiu–Martynu prie Barkelių miško Vaineikiuose.Lietuvos ypatingasis archyvas. - F. K-1, ap. 3, b. 1236. - L. 234; - B. 1237. - L. 105; B. 1243. - L. 188, 195. - Ap. 47, b. 246. - L. 52v–53Lietuvos gyventojų genocido ir rezistencijos tyrimo departamento 1998 m. kovo 6 d. archyvinė pažyma. - L. 8 Vardas 1992 m. įamžintas Kretingos senųjų kapinių paminkle partizanams atminti ir žuvimo vietoje Vaineikių kaime 2001 m. pastatytame kryžiuje.

 Šaltiniai 

Kategorija:Lietuvos rezistentai